L 45/1390
HU
Az Európai Unió Hivatalos Lapja
2022.2.24.
BIZOTTSÁG KÍSÉRLETI PROJEKTEK
PP 01 —.
ALCÍM KUTATÁS ÉS INNOVÁCIÓ (folytatás) PP 01 21
(folytatás)
PP 01 21 01
(folytatás) Értékelni kell a fékpor szűrésével elért kibocsátáscsökkentési potenciált.
A fék és a kormányállás közelében fennálló összetett körülmények miatt első lépésként lendítőtömeges fékpadon kell tesztvizsgálatokat végezni, a PMP (részecskemérési programmal foglalkozó) munkacsoport megközelítését követve.
A laboratóriumi vizsgálatoknak legalább 3 járműre, a könnyű- és haszongépjárművek fékjeire is ki kell terjedniük.
b) Helyszínen végzett további vizsgálatok a kibocsátási lábnyom fékporszűrőkkel történő csökkentésének értékelésére.
A fék közelében elhelyezkedő kormányállás összetett körülményei vonatkozásában nem elegendőek a laboratóriumi vizsgálatok.
Ezért további, helyszínen történő vizsgálatokat kell végezni legalább 3 járműre, a könnyű- és haszongép­ járművek fékjeire kiterjedően.
Gravimetriás mérés alapján ki kell mutatni a valós vezetési körülmények közötti részecskekibocsátás-csökkenést, és azt össze kell hasonlítani a laboratóriumi eredményekkel.
c) Laboratóriumi vizsgálatok annak értékelésére, hogy a környezeti levegőt szűrő rendszerek hogyan csökkentik a kibocsátási lábnyomot
Az aktív levegőszűrő rendszeren átáramló térfogatáramot a laboratóriumban több menetsebességre is meg kell határozni.
A laboratóriumi körülmények lehetővé teszik a környezeti feltételektől függetlenül megismételhető vizsgálatot.
Ezért szélcsatornás kísérleteket kell végezni.
A megállapított térfogatáramok alapján a kibocsátás­ csökkentés a levegőszűrő esetében jellemző környezeti koncentrációk ismerete alapján számítható ki.
A szélcsatornás vizsgálatoknak legalább 3 járműre, a könnyű- nehéz- és haszongépjárművekre is ki kell terjedniük.
d) További helyszíni vizsgálatok annak értékelésére, hogy a környezeti levegőt szűrő rendszerek hogyan csökkentik a kibocsátási lábnyomot
Az azonosított megoldások csökkentési potenciálját a helyszínen, valós vezetési körülmények között végzett vizsgálat révén is tesztelni kell.
Legalább két utólag beépíthető szűrőt kell vizsgálni, és számszerűsíteni kell a PM10- és PM2,5-csökkentést különböző környezeti körülmények között (hőmérséklet, páratartalom, részecskekoncentráció, forgalomintenzitás).
A helyszíni vizsgálatoknak legalább 20 járműre, a könnyű- nehéz- és haszongépjárművekre is ki kell terjedniük, legalább három európai városban.
A helyszíni vizsgálatok eredményeinek jelzésül kell szolgálniuk arra vonatkozóan, hogy a környezeti feltételek milyen hatást gyakorolnak a járművek teljes lebegőrészecske-lábnyomára.
3) Megvalósíthatósági tanulmány és demonstrációs jármű az integrált finomporszűrő rendszerek terén
Megvalósíthatósági tanulmányt kell készíteni a fent leírt utólag beépíthető megoldások jövőbeli járművekbe integrálásának lehetőségeiről.
Különösen azt kell felvázolni, hogy a szűrőrendszerek milyen mértékben integrálhatók a jövőbeli flottába.
Átfogó műszaki felülvizsgálatot kell végezni a járművek kibocsátási lábnyomára gyakorolt teljes hatás felbecsülése érdekében.
Továbbá egy prototípust (demonstrációs jármű) kell építeni, amely bemutatja az integrált koncepciókat, és felhasználható a további helyszíni tesztelés során.